Toyoko Inn Chiba Minato Ekimae - НАЙ-НИСКИ ЦЕНИ от agoda.com\n1-23-1, Chuominato, Chuo-ku, Камогава, Чиба, Япония, 260-0024 - Покажи на картата\nНезависимо дали сте турист или пътувате по бизнес, Toyoko Inn Chiba Minato Ekimae е перфектен избор за настаняване в Чиба. Оттук гостите имат лесен достъп до всичко, което този оживен град може да предложи. Добре поддържаната околност и доброто местоположението в близост до Towatari Shrine, Кула Чиба Порт, Погребения Дайкакуджияма са част от специфичния чар на този хотел.\nСъоръженията и услугите предлагани в Toyoko Inn Chiba Minato Ekimae гарантират Вашия приятен престой. Гостите на хотела могат да ползват съоръжения като безплатен WiFi достъп във всички стаи, съоръжения за инвалиди, Wi-Fi връзка в общите части, паркинг, перални услуги.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като телевизор с плосък екран, достъп до интернет (безжичен), безжичен интернет достъп (безплатен), стаи за непушачи, климатик. Хотелските съоръжения като масаж са идеално място за почивка след тежък и уморителен ден. Toyoko Inn Chiba Minato Ekimae е добър избор за всички посетители на Чиба, защото предлага спокойствие и безпроблемен престой.\nВсички типове туристи (21) Пътуващ по бизнес (8) Двойка (1) Самостоятелно пътуващ (11) Семейство с малки деца (1)\nВсички типове туристи (111) Двойка (5) Самостоятелно пътуващ (84) Семейство с малки деца (3) Семейство с големи деца (2) Група (19)\nAtchara от Тайланд


Крем за тяло с кокос, 70 мл - Heliosbody Cosmetics\nПренесете се на Тропиците с новия крем за тяло с кокос. Естествените кокосови масла и мастните киселини ще помогнат за възстановяване на естествения PH на кожата. Веднага ще забележите кожата си по-мека, хидратирана и без мазни остатъци. В допълнение на нашия ексклузивен екстракт от органичен банан от Канарските острови, ние обогатихме крема за тяло и с масло от шеa, какаово масло и масла от маслини и авокадо. Финият аромат се слива с релаксиращите свойства на маслото, за да ви транспортира под сянката на кокосово дърво, докато топъл тропически бриз гали скулите ви в комфорта на вашия дом!\nНапишете отзив първи “Крем за тяло с кокос, 70 мл” Отказ\nКрем за тяло с банан от Канарските острови, 300 мл\nКрем за тяло с банан и мини душ гел Mussa Canaria


Metal Hangar 18 « Концертът на VIRUS е днес\n« Чуйте бонус парчето на CYNIC\nЧуйте новия албум на KILLER BE KILLED »\nПубликувано от REYAV в 14:29 часа на 08.05.2014 г. Намира се в Концертни, Новини\nПоследно напомняне – пионерите на британския траш метъл VIRUS са на прага на второто си гостуване в София, което ще се състои днес, 8 май, четвъртък в клуб „Jet Rock“. Както и при първата си визита те ще бъдат подкрепени от родните пионери на метъл кора NEW DISEASE.\nОтново караоке в бар клуб ADAMS (0) Какво ви очаква в бар клуб ADAMS: На 21 октомври, сряда, организираме рок караоке с KJ T-H-T. Събитието е […] преди 4 години\nEXECRATION с нов сингъл – „Hammers Of The Vulcan“ (0) Както знаем вече, норвежките дет метъли EXECRATION ще издадат новия си албум „Return To The Void“ на 14 юли чрез Metal Blade Records. Бандата пусна новия си сингъл „Hammers […] преди 3 години


Съдят Генко. Съдията:\n- Подсъдими, вие сте оправдан по обвинението в многоженство. Свободен сте и може да се върнете при жена ви.\n- При коя от тях, Ваша Чест?\nИзберете по-здрави банани, разрежете ги на 2 по дължина, а може да ги оставите и цели. Обилно ги наръсете със захарта и ги изпържете в предварително сгорещеното масло. Добавете предварително накиснат...\nВ тиганче, на много слаб огън, слагаме маслото, захарта, канелата и 1 с.л.ром. Оставяме всичко да се смеси много добре до получаване на сироп. Обелваме бананите и ги пържим в горната смес в продължени...\nВ съд на котлона смесете виното, портокаловия сок и кора, меда, захарта, канелата, карамфила, зърната черен пипер, и срязаната и леко остъргана шушулка ванилия. Щом сместа кипне, потопете в нея предв...\nИзмийте и подсушете ябълките. Отстранете дръжките и на тяхно място забийте по едно дървено шишче. В съд на котлона сложете водата, оцета и захарта. Бъркайте през няколко минути, докато сиропът се сгъс...\nВ подходяща тенджера слагате виното, водата, канелата и пудрата захар и варите докато получите сироп. Изчиствате крушите, с остър нож отстранявате средата, но без да разрязвате крушата на парчета обе...\nСлагате млякото да кипне, добавяте канелата и маслото. Прибавяте грисът и веднага след това подсладителят, който сте счукали на прах. Бъркате до получаване на гъста смес, като не изчаквате много, за...\nКорите се натрошават в намаслена тава, отгоре им се слага маслото, нарязано на малки парченца. Запичат се корите, докато станат със златист цвят. Нишестето се размива с млякото, ароматизира се с ванил...


Екатерина Томова: В наши дни разум много рядко се забелязваБЛИЦ - Новини от България и света\nЕкатерина Томова: В наши дни разум много рядко се забелязва\nИстинската вяра се крепи на добрите дела, морала и благородството, казва известната писателка\n07 Апр. 2009, 19:15\nПисателката и съпругът й Александър Томов като студенти\nЕкатерина Томова е завършила българска филология в СУ "Св. Климент Охридски". Работила е като журналист и редактор в столични вестници и издателства. Сега е преподавателка в ЮЗУ "Неофит Рилски". Издала е стихосбирките "Изгряващи хълмове" и "Автопортрет", книгата с документални разкази за столетници от Родопите "Забравени от небето", романа "Гости от другия свят" и сборника с новели "Празникът на мъртвите". По "Забравени от небето" има повече от десет сценични постановки в България, както и една в Дюселдорфския държавен театър (Германия), осъществена от Димитър Гочев с немски театрален състав, играна през 1994 /95 г. По същото време едно от реномираните издателства в Кьолн издава книгата й на немски език в популярната си поредица "Киви".\nПоетеса, писателка, журналистка, преподавателка, Ек. Томова е преди всичко много интересен човек. Жена с характер, но и много лирична. Когато говориш с нея, попадаш в измеренията на духовното, чувстваш с всичките си сетива. Такива контакти несъмнено обогатяват. Те показват, че нашата литература, въпреки всичко, е жива, а нашите интелектуалци - онези, истинските, остават верни на себе си. Тя е пълна с надежди, обича младите и успява пълноценно да контактува с тях. Когато говори за киното, прилича на мечтателка.\nВ какво не вярва Екатерина Томова?\n- Че само вярването може да спаси света. Необходими са действия, а те изискват воля, разум и характер, за да изпълнят вярата и да я реализират - без това съчетание си оставаме само в затворения илюзорен кръг, който, позволявам си да кажа, не носи нищо и не удовлетворява никого. Истинската вяра се крепи на добрите дела, морала и благородството, дори и да са по-малки от синапено зърно...\nСпоред литературния критик Александър Спиридонов вие сте една от най-добрите съвременни писателки. Какво ви дава и отнема творческият процес?\n- Не знаех, че Александър Спиридонов е казал това. Благодаря му за комплимента, въпреки че аз нямам подобно самочувствие. Мисля, че една от най-добрите съвременни писателки е Вера Мутафчиева. Творчеството, нямам предвид моите опити, а това на големите творци - поети, художници, писатели, философи, артисти, учени, ми дава всичко - възможността да пътувам из безпределните духовни пространства, тоест да общувам с едно нетленно духовно богатство. Не ми отнема нищо. Или по-точно ми отнема илюзията, че доста преходни неща имат смисъл. Намирам, че това е полезно.\nКак пишете - на прима виста или с много редакции?\n- И по двата начина.\nУчаствахте ли във филма на Александър Томов "Брутално"?\n- Не, не беше необходимо. Участва синът ни Александър - той следва кинорежисура, а в този филм се изяви и като актьор.\nКакво виждате, като затворите очи?\n- Вселената - най-недостъпната загадка, от която казват, че сме произлезли, и нейното пълно безразличие към нас...\nКакво е отношението ви към силните страсти, така добре описани от вашия съпруг в неговите прекрасни къси разкази?\n- Мисля, че силните страсти движат повечето от процесите в живота постоянно - разум много рядко се забелязва. Навярно затова ги описва както отвън, така и в дълбочина, което ги прави така силни и трайни, тъй като в тях съчетава поезия, философия и съдбовност.\nСмятате ли, че стилът на живот се отпечатва по някакъв начин в литературните творби, или това са две различни реалности? Говорите ли за себе си в своите работи?\n- Да, отпечатва се. Творчеството е огледало - и на човека, и на обществото, и на епохата, дори навярно е и нещо повече - саркофаг - в литературата - от думи, които имат способността да запазват, както и да пренасят към други хора и други времена, ако творбите са създадени трайно. Нали така - именно чрез записаното или написаното можем да се докоснем до цивилизации и хора, които отдавна са изчезнали. Стилът на живот, както и на творчество изразява личността или безличността... Разбира се, в своите работи говоря и за себе си, навярно и за всичко онова, с което съм свързана или прекъснала връзките...\nМоже ли да се каже, че с Александър Томов сте щастливо семейство?\n- Желая им добро бъдеще.\nЕдно интервю на Мирослава ПАНАЙОТОВА


Полша обяви извънредно положение по границата с Беларус - Mediapool.bg\n18:36 | 02 септември 2021 | 0 коментара\nПолският президент Анджей Дуда подписа днес указ за въвеждане на извънредно положение по границата с Беларус, утвърждавайки решение на правителството по въпроса, предадоха световните агенции, като се позоваха на неговата канцелария.\n"Ситуацията на границата с Беларус е трудна и опасна", каза президентският говорител Блажей Спихалски на пресконференция.\n"Днес ние в Полша, носейки отговорност за нашите граници, но и за границите на Европейския съюз, трябва да вземем мерки, за да гарантираме сигурността на Полша и на (ЕС)", заяви той.\nРазпоредбата трябва да влезе в сила веднага след публикуването ѝ в Държавен вестник.\nИзвънредното положение ще действа 30 дни и ще засяга 115 населени места в Подласко воеводство и 68 в Любелско. То предвижда ограничаване на движението на хора и забрана на масовите прояви.\nЕС обвинява беларуския президент Александър Лукашенко, че води "хибридна война", използвайки мигранти от страни като Ирак и Афганистан, за да оказва натиск върху общността заради наложените от нея санкции срещу Беларус.\nПолша се опитва да повиши сигурността по своята граница, изграждайки ограда и разполагайки войски.\nСпоред полската гранична охрана е имало около 3500 опита за незаконно пресичане на границата през август, от които 2500 са били осуетени.\nПравителството също така казва, че трябва да бъде подготвено за евентуални "провокации" по време на организирани от Русия военни учения, които ще се проведат на руска и беларуска територия близо до Полша от 10 септември.\n"Втората причина за въвеждане на извънредното положение в тази зона са военните учения . . . които ще се проведат до нашата граница", заяви полският вътрешен министър Мариуш Камински.\n"Трябва да сме подготвени за всякакъв сценарий", каза той.\nМинистерството на отбраната заяви, че Полша предприема всички необходими действия, за да се справи с евентуални заплахи от военните учения.\nВ ученията "Запад-2021" ще участват хиляди военнослужещи, танкове, артилерия и авиация.


Лекарства по НЗОК се отпускат за месец\nАко сте пациент и ползвате лекарства, реимбурсирани от НЗОК можете да получите лекарства само за един месец. Ако сте в чужбина за повече от месец, няма начин да ги получите безплатно. Ограничението е въведено още със създаването на НЗОК и остава валидно до днес. Единственият компромис, който НЗОК допусна през годините е лекарствата да се изписват на рецепта за 3 месеца, но изискването да се отпускат месец за месец остава и до сега.\nАко пътувате в ЕС, обаче има друга възможност, която дава Директива 2011/24/ЕС. Можете да закупите нужното ви лекарство с обикновена рецепта и след това да поискате от НЗОК да възстанови платената сума.\nСпоред директивата, касата дължи възстановяване до размера на плащането, което прави, ако бяхте взели лекарството от България.\nРазликата в повечето случаи няма да е голяма. Ако при лечението в болница разликата в заплащането между България и повечето държави в ЕС е огромна, то при лекарствата цените са съпоставими. Даже в част от случаите НЗОК плаща повече у нас, отколкото плащат здравните фондове в други държави.\nДирективата не поставя ограничения във времето – пациентът може да получава лекарствата си по този начин години наред. Неудобството е, че всеки път трябва да попълва и изпраща формуляр до НЗОК, която не винаги плаща навреме.


Вселената става все по-гореща и по-гореща - ᐉ Технологични и информационни новини за електроника | ФАКТИ.БГ\nОтиде си заслужил майстор на спорта у наспреди 1 минута\nЖена от Сливен свали 80 кг за половин година (ВИДЕО)преди 4 минути\nФон дер Лайен: Има засилена омраза към евреите в Европапреди 8 минути\nЛитва въведе допълнително изискване към гражданите, пътуващи от Българияпреди 13 минути\nЕксплозия в Рияд от предполагаемо прихващане на балистична ракета над градапреди 17 минути\nДжейк Пол не спира да се присмива: Конър Макгрегър беше нокаутиран от този клошар!преди 18 минути\nНо това не е свързано със затоплянето на Земята\nВселената става все по-гореща и по-гореща\nПубликувана: 30 Ноември, 2020 13:45\n20 КОМЕНТАРА | ВИДЯНА 2507\nПоследните изследвания показват, че температурата на Вселената непрекъснато се увеличава в продължение на много милиарди години и този факт няма нищо общо с глобалното затопляне на нашата планета. Установено е, че средната температура на газа във Вселената се е увеличила повече от 10 пъти през последните 10 милиарда години и днес е достигнала около 2 милиона келвина.\nНаучните данни, получени по време на двете мисии Planck и Sloan Digital Sky Survey, извършени съвместно от Европейската космическа агенция и НАСА, напълно потвърждават теорията на физика Джими Пийбълс за формирането на мащабната структура на Вселената, за която експертът бе отличен с Нобелова награда през 2019 г. Вселената, която съдържа милиони галактики, клъстери от галактики и мъглявини, образувани в резултат на гравитационния колапс на тъмната материя и газа, с течение на времето има постоянно нагряване на материята.\nНовият метод позволи на учените да изчислят температурата на газа, намиращ се на разстояние от Земята (по-ранни данни), и да я сравняват с данните за температурата на газа, разположен по-близо до Земята и следователно по-късно във времето. Сега, според изследователите, теорията, че Вселената става все по-гореща, е получила потвърждение. Учените са уверени, че този процес ще продължи.\nВ резултат на проучвания, използващи метода за оценка на температурата чрез светлина, е установено, че газът, разположен близо до Земята, има средна температура от 2 милиона келвина. В същото време, в отдалечени части на Вселената и следователно отдалечени от нас и във времето, температурата е 10 пъти по-ниска. Учените заявиха, че Вселената се загрява по време на естествения процес на образуване на галактики и структури, но това не е свързано със затоплянето на Земята.\n"Велико" откритие! Преди около пет хиляди години в едни книги (санскритски) е написано до кога ще се загрява и разширява и кога ще почне да изстива и да се свива! От там ли ко прочетохте или изразходвахте няколко стотици милиона, за да откриете топлата вода?!\nДВГ са виновни за това !\n"За учения, който е живял с вярата си в силата на разума, историята завършва като лош сън. Той е изкачил планини от невежество, вече всеки миг ще покори най-високия връх и когато изкатерва и последната скала, бива приветстван от цяла група теолози, които си седят там от векове." - Робърт Джастроу, директор на Института за космически изследвания към НАСА\nВри не се трае\nДо коментар #1 от "Рогатия":\nНе вярвам, това да е Причината, да имаме Премиер крадец!\n... в действие!!!\nДо коментар #5 от "Ври не се трае":\nРобин Худ крадец ли е? А половин Робин Худ? Питам само, за да уточним понятията!\nКакви са тези Келвин бе? Ние в кой век живеем?\nШе става апокалипсиса не е далеч\nРадо това дето си го копнал от някъде изобщо не ти е ясно за какво става дума и си написал пълни глупости.\nтемпература от 2 милиона келвина\nТемпературата се мери в градуси по Келвин (това е името на учен) или градуси по Целзий или градуси по Фаренхайт - какви са тези келвини. Градуси по Целзий е равно на градуси по Келвин + 273 така че какви са и тези 2 милиона - това ще свети по-ярко от най-ярките звезди (слънцето на повърхноста е около 6500 градуса). По вероятно е да е било две милионни от градуса - междузвездното пространство е почти абсолютната нула по Келвин.\nгазът, разположен близо до Земята - близо до Земята няма разположен никакъв газ - има газови облаци разположени в нашата галактика от които се формират нови звезди.\nЗащо се напъвате да пишете нещо от което си нямате и понятие.\nДо коментар #10 от "Астроном":\nАми така превежда чичко Гугъл.....\nИ котлона така,\nкато го включа, все по-горещ.\nТози охлюв какви глупости е сътворил,бедна му е фантазията.\nЗначи според учените хем ентропията расте, хем температурата се покачва?\nПо-скоро някой се е надрусал, и то с калпав мат'рял...или е ученик на Главанака!?\nСигурно е заради старите дизели с изтръгнати ЕГР в София.\nАма това било на Радко бе хахахахахаха . Той толкова си може горкия.\nДо коментар #8 от "Философ":\nБатка, според световната система СИ, температурата се мери в Келвин. Това е най-точната скала, която ползват и инженерите по света. Целзиевата е за домашните термометри, че за по-простичките хора, лесно да я разбират. Фаренхайтовската е за идеоти и кравари.\nОт слънчевите лъчи е. Нищо че Земята ни се отдалечава от звездата Слънце всяка година с 15см. Просто Слънцето някой ден ще се превърне в една СуперНова която ще се самоунищожи. Но дотогава има много милиарди години така че бъдете спокойни. И Земята също няма да изчезне от този взрив. А просто няма да се върти вече стабилно около Слънцето. Но може да сме новата планета в галактиката Проксима която също има Слънчева система като нашата. Проксима като магнит дърпа нашата Галактика Млечен Пър заедно с нас всеки ден към нея.\nПардон Проксима Сентаури също е звезда и се намира в нашата галактика. Но всеки ден нашата Слънчева система се приближава все повече до Проксима.\nДо коментар #18 от "Професор":\nПрофесоре знанията ти куцат малко.Сшънцето е с прекалено малка маса ,за да избухне в супернова.За да се случи това е нужно звездата да е с минимум от 8 до 20 пъти по-голяма маса от тази на Слънцето.\nЛюбопитноДнес имен ден празнуват хора, чието име означава "жизнен"\nОтиде си заслужил майстор на спорта у нас Жена от Сливен свали 80 кг за половин година (ВИДЕО) Фон дер Лайен: Има засилена омраза към евреите в Европа Литва въведе допълнително изискване към гражданите, пътуващи от България Експлозия в Рияд от предполагаемо прихващане на балистична ракета над града


App Store вече мина 40 млрд. сваляния:: Investor.bg\nApp Store вече мина 40 млрд. сваляния\nОнлайн магазинът за приложения на Apple има 500 млн. активни потребители\nApp Store си остава най-големият магазин за приложения. Снимка: Getty Images News\n500-те милиона потребители на App Store са осъществили общо 40 милиарда сваляния на приложения чрез App Store. Половината от тях – само през 2012-а година, обяви американският технологичен концерн Apple.\nПрез декември миналата година са били регистрирани два милиарда сваляния, което представлява нов рекорд в историята на App Store. В тези цифри обаче не се включват повторните или многократни сваляния на едно и също приложение.\nИзминалата календарна година се оказа една от най-силните за Apple, поне що се отнася до темповете на увеличаване на пазарния дял – повече от 20 млрд. от свалянията в iOs платформата са осъществени само през 2012. Същевременно това е и доказателство за увеличения брой потребители на системата и изключително дълбоката ѝ интеграция в ежедневието, пише ZDNet.\n"Това беше една прекрасна година за разработчиците на IOS", каза Еди Кю, старши вицепрезидент по въпросите за онлайн софтуера и услугите на Apple. "Разработчиците са спечелили повече от седем милиарда долара чрез App Store, а ние продължаваме да инвестираме, за да им предоставим най-добрата екосистема, така че те да могат да развият най-иновативните приложения в света".\nТова означава същевременно, че Apple е регистрирала малко над 2 млрд. приходи само от продажбата на приложения през App Store. Припомняме, че компанията задържа за себе си 30% от продажната цена на приложенията като комисионна, а останалите 70% са за разработчиците.\nДостъпната в 155 държави по целия свят App Store е най-богата платформа за мобилни приложения и предлага 775 000 апликации за iPhone, iPod touch и iPad. От тях над 300 000 са за iPad. Конкурентната платформа Google Play съдържа над 680 000 приложения, от които почти 90% са безплатни.\nКак се става милионер от приложения


Начало Рубрики Нефертити: Красавицата, която идва оттам*\n* По този начин египтяните показвали, че тя е чужденка.\nТя е еталон за красота: с лебедова шия, зелени очи и чувствени устни. Пластични хирурзи копират разреза на очите й, формата на устните и носа, волевата брадичка, дизайнери пресъздават одеждите, сандалите и бижутата й. Гримьори се опитват да постигнат нейния макиаж. Или пък не е: германски учени се опитаха да развенчаят мита за Нефертити, като обясниха, че скулпторът, който изваял прословутия й бюст, загладил умишлено бръчките и изправил гърбавия й нос. Но едно е сигурно: през XIV в. пр. н. е. фотошопът не е съществувал, но образът, който е достигнал до нас, е на красавица. А това, което не се е променило е, че красивите жени винаги са били обект на завист и злоба. „Мисис Египет” или както е популярно да я наричаме Нефертити, не прави изключение.\nВ началото тя е Тадохепа, дъщеря на цар Тушрата и царица Юни от Митани. Още в ранна възраст малката принцеса става част от сделка, гаранция, че владетелите на две съседни кралства - Египет и Митани, ще обединят усилията си срещу хетите, които завземат градове и крепости в Сирия, принадлежали на Египет. Тадохепа е наясно какво я очаква. Тя е украшение за харема на Аменхотеп ІІІ. Това, което не знае е, че този брак ще бъде консумиран твърде кратко. Съвсем скоро тя ще остане вдовица и според традициите би трябвало да придружи съпруга си в отвъдното. Но синът на покойния цар - Аменхотеп IV или Ехнатон, както предпочита да бъде запомнен, я спасява от гибел, като я прави своя съпруга. И така изгрява звездата на Нефертити – Красавицата, която идва оттам. Редом един до друг фараонът и Нефертити са като Красавицата и Звяра. Колкото тя е съвършена, толкова той е уродлив. Съвременниците му го описват като някакво...


Мисия Лондон – Днес\nЙоланта Атанасова 21.08.2015 Мисия Лондон2016-10-03T18:49:43+00:00 добрите новини, истински истории No Comment\nСтранна мисия изпълни едно момиче в Лондон. Минувачите с недоумение наблюдаваха как момичето, което носеше флумастери и дъска, на която имаше нещо написано, се спря и започна да се съблича. Момичето остана по бельо. Това въобще не беше актьорска или хулиганска проява, напротив – мотивите за тези действия са благородни, а момичето е решило по този необичаен начин да привлече вниманието на хората.\nТова момиче се казва Джейн Уест, и тя се е съблякла пред хората, за да привлече тяхното внимание към проблема за приемане на тялото такова, каквото то е.\nДжейн се явява част от групата „The Liberators International“, която се занимава с осведомяването на хората за различни социални проблеми.\nКато подрастваща Джейн е страдала от разстройство на хранителното поведение, и тя решава да се превърне в жив пример, за да не повтаря никой нейната грешка.\nМомичето много се е страхувало, че гражданите на Лондон няма да разберат нейното послание и може да я приемат благородната й мисия, за поредната градска лудост.\nВместо да прекратят акцията, полицаите съблюдавали минувачите да се държат прилично с момичето.\nНадписа на дъската:\n”Аз стоя заради тези, които са се борили с разстройство на хранителното поведение или с ниска самооценка, по същия начин, както и аз… Включете се като нарисувате ♥ на моето тяло.”\n”Аз стоях само няколко минути, които ми се сториха като часове. Почувствах как някой взе флумастера от ръцете ми. Чувството, когато флумастера докосваше и се плъзгаше по моята кожа беше едно от най-потресаващите чувства на облекчение, благодарност и любов към всички, които някога съм чувствала. Аз просто се разплаках, не знаех кои са тези хора, но им благодаря за тяхното включване.” – Споделя Джейн Уест.\nЕто как едно момиче проходи\n« Отряд от доброволци\nАроматно предчувствие »


Програма „Подмладяване. Лъч светлина“\nАдрес: Приморски край, Русия\nЕксклузивен семинар за жени в особена енергийна зона\n„Подмладяване“ е проект, ориентиран към възстановяване, напълване от физиологичните и енергийни процеси в тялото. Представлява авторска програма, базирана върху знанията на тибетската, даоистката медицина и даоистката алхимия.\nВ хода на програмата се възстановяват максимално различните органи и системи в тялото. В резултат се преживява процес на обновление – доказателство за физическото възприемане на процеса по подмладяване на организма.\nПри подмладяването се преминава през физическо, емоционално-чувствено (към което спада естетическото – с важно значение от гледна точка на екстатичността), интелектуално и духовно преживяване на процесите на пречистване и възстановяване. Стига се до изменение на процеса на разрушаване на организма чрез промяната на вибрациите и честотата на тялото.\nОсвен това подмладяването е овладяване на допълнителна духовна мощ, преминаване през определени препятствия, които пречат, а често и не дават на човек да живее нормално. Да не говорим за изработването на по-качествена, необходима за регенериране, енергия.\nПрограма „Подмладяване“ се опира върху законите за регенериране на тялото и позволява осмисляне дълбочината на процеса. Това не е козметична процедура, а непосредствено знание, което участниците в програмата усвояват.\nПристигане: 14 август\nЗаминаване: 20 август\nНеобходимо е съгласуване на участието. Моля изпращайте заявките си през сайта.\nПрограмата е предназначена за лица над 21-годишна възраст.\nНе се препоръчва за хора, редовно приемащи лекарства.\nИма ограничения на хранителния режим по време на програмата.\nРегистрацията предполага внасяне на предплата в размер на 200 евро. В случай на отказ от участие тя не се прехвърля и не подлежи на възстановяване.\nПредварителната регистрация не гарантира място на мероприятието. Необходимо е потвърждение след внасянето на предплатата. Регистрацията приключва след запълване на местата. Моля регистрирайте се възможно най-скоро!\nДопълнително се заплащат 100 евро за специален вид хранене.\nсамолетните билети до мястото на провеждане на мероприятието;\nразходите по престоя;\nстойността на специалното хранене – 100 евро.\nПриморски край, Русия


Начини на плащане | Parfimo.bg\nВсичко за пазаруванетоНачини на плащане\nПотребителят може да заплати цената на поръчаните стоки като използва по свой избор една от изброените по-долу възможности. На сайта се предлагат следните начини на плащане: плащане с карта, наложен платеж или банков превод.\n1. Плащане с карта: използвайте най-сигурния и удобен начин да заплатите стойността на вашата поръчка още при нейното създаване.\nПлащането с карта при нас е сигурно и безопасно, а вашите лични данни са криптирани и защитени. При получаване на пратката не дължите нищо на куриера.\nНОВО! Можете да платите чрез Google Pay / Apple Pay или iCard.\n2. Плащане с наложен платеж: при получаване на стоката заплащате дължимата сума на куриера\n2. Плащане по банков път (банков превод): заплащането на дължимата сума се извършва чрез банков превод в указаната от Parfimo.bg банкова сметка. След получаване на сумата в нашата банкова сметка, ние веднага ще изпратим поръчката Ви. В този случай при получаване на стоката не дължите плащане на куриера.\n„PARFIMO.BG” не носи отговорност, ако даден метод плащане, включващ трета страна - доставчик на платежни услуги, не е наличен или по друг начин не функционира поради причини, които не могат да бъдат вменени във вина на „PARFIMO.BG”.


Матей Казийски се раздели емоционално с японския шампион | спортни новини от insport.bg\nМатей Казийски се раздели емоционално с японския шампион\nPosted By Insport Admin on юни 9, 2020\nБългарската волейболна звезда Матей Казийски се сбогува емоционално с тима на ДжейТЕКТ Стингс (Кария), с който спечели историческа шампионска титла в японската V-лига.\nОт новия сезон посрещачът ще играе за Калцедония (Верона), където игра след приключване на шампионата в страната на изгряващото слънце, както и през сезон 2018/2019.\nС „жилата“ родният представител прекара общо четири сезона – за първи път носеше фланелката на японския тим през 2015/2016.\nЕто какво беше посланието на Казийски за раздялата с ДжейТЕКТ:\n„Изминаха пет години, откакто за първи път се запознах със съотборниците си в ДжейТЕКТ. Тогава тимът беше много млад и амбициозен. Мениджърът на клуба ми каза, че се надява да изгради силен отбор, който да спечели титлата във V-лигата. Той също ме помоли да допринеса с моя опит, като се присъединя към състава и помогна да постигнат целите си. Бях очарован от историята на клуба и приех офертата. Пътят беше труден, но в в крайна сметка успяхме да станем шампиони на Япония! Доволен съм от този прекрасен резултат.\nВъпреки, че има носталгия, време е да се върна в Европа, където съм роден и израснал, където е моят дом, семейството ми. Мислите ми винаги са с ДжейТЕКТ. Смятам, че в бъдеще ще ви се случват страхотни неща. Благодаря за страхотното време, прекарано заедно. Благодаря, че ми се доверихте! Благодаря ви, че ме приехте и бяхте част от живота ми.\nНапуснах Япония, но тя винаги ще остане част от сърцето ми. Искам да поздравя всички фенове. Благодаря, че бяхте с нас в добри и лоши моменти. Феновете са нашата мотивация и за тях винаги сме давали всичко възможно на терена.\nДано всички да продължат да се наслаждават на победите на отбора. Сърдечно благодаря на всички. Моментът, когато се сбогуваме, е тъжен, но сърцето ми е пълно със спомени за неща, които преживяхме заедно и щастливите моменти.\nНе съжалявам, че дойдох в Япония. Благодаря за всичко! Никога няма да ви забравя!“\nPosted in Волейбол Tagged Верона, Матей Казийски\n← Истанбул иска олимпиадата през 2032 година\nБосът на ФИФА изказа съболезнования за смъртта на Борис Гаганелов →


Дискурс - EduDocs\nДискурсът (френски дискурс - реч, изпълнение, думи) - в широк смисъл, представлява сложно единство на езикова практика и извънпространствени фактори (смислено поведение, което се проявява във форми, достъпни за сетивното възприятие), дава представа за участниците в общуването, техните нагласи и цели, условията за развитие и възприемане на посланието.\nТрадиционно дискурсът има смисъл на подредено писмено, но най-често словесно послание на отделен субект. През последните десетилетия терминът стана широко разпространен в хуманитарните науки и придоби нови нюанси на значение. Честото идентифициране на текст и дискурс е свързано, на първо място, с липсата на термин, еквивалентен на английски, на някои европейски езици, дискурс (е), и второ, с факта, че преди това само езикова практика е включена в обхвата на понятието дискурс. Тъй като анализът на дискурса се очертава като специална област на изследване, се оказва, че смисълът на дискурса не се ограничава само до писмената и устната реч, а също така означава извънлингвистични семиотични процеси. Акцентът в интерпретацията на дискурса е поставен върху неговата интерактивна природа. Дискурсът - на първо място, е реч, потопена в живота, в социален контекст (поради тази причина понятието за дискурс рядко се използва при позоваване на древни текстове).\nДискурсът не е изолирана текстова или диалогична структура, тъй като паралингвистичният съпровод на речта, който изпълнява редица функции (ритмични, референтни, семантични, емоционално-оценителни и др.), Придобива много по-голямо значение в неговата рамка. Дискурсът е “съществен компонент на социокултурното взаимодействие” (Van Dijk). Философският здрав термин се дължи на работата на Фуко. "Дискурсът" се разбира от него като сложен набор от езикови практики, които участват в формирането на идеи за обекта, който те предлагат. В "археологическите" и "генеалогичните" търсения на Фуко, " дискурсът " се оказва своеобразен инструмент за познание, представляващ много неконвенционален подход към анализа на културата. Фуко не се интересува от денотативното значение на изказването, а напротив, изваждането в дискурса на тези значения, които се подразбират, но остават неизразени, неизразени, дебнат зад фасадата на „вече казаното“. Във връзка с това възниква проблемът за анализиране на “дискурсивното събитие” в контекста на извънлингвистичните условия за появата на дискурса - икономически, политически и други - които насърчават, въпреки че не гарантират неговото възникване. Пространството на “дискурсивните практики” се дължи на възможността за комбиниране на многовременни събития в речта, които се изплъзват от силата на културната идентификация, възпроизвеждайки динамиката на реалността. В дискусията Фуко открива специфичната сила на произношението, надарен със сила да твърди нещо. Да се говори е да имаш силата да говориш. В това отношение дискурсът е подобен на всичко останало в обществото - той е същият обект на борба за власт. В много отношения, благодарение на произведенията на Фуко, Алтюсер, Дерида, Лакан, френската школа за дискурсионен анализ се отличава с по-голяма философска насоченост и внимание към идеологическите, историческите, психоаналитичните аспекти на дискурса.\nДнес анализът на дискурса е интердисциплинарна област на знанието; Теорията на дискурса се развива в текстовата лингвистика, психолингвистиката, семиотиката, реториката.


Топ 10 факти за YouTube | Pozitiven.com - позитивни истории за позитивни хора\nТоп 10 факти за YouTube\nYouTube е втората по популярност търсачка след Google и една от най-популярните социални мрежи. Милиони хора я използват ежедневно, но почти никой не знае основните факти за YouTube.\n1. Посетителите на YouTube\nВсеки месец, видеохостингът се посещава от повече от милиард ползватели или от всеки трети, влязъл в Интернет. Ежедневно се разглеждат милиарди часове видео клипове. И още един удивителен факт – всяка минута в YouTube се качва повече от 300 часа нова видео информация.\n2. Най-дългото видео\nНа сървъра на сайта се съхранява видео с дължина 596,5 часа, което се равнява на почти 25 денонощия. Видеото е създадено по неясни причини от програмист от Питсбърг. През цялото време се наблюдава само сив екран. Възможно е, видеото да е качено за да се пробва издръжливостта на системата или нещо подобно. Въпреки това, клипът има 2,8 милиона преглеждания.\n3. Забрана на YouTube\nМного страни забраняват YouTube или някои негови канали, които минават през специални филтри. Основните причини за забраната са религиозни и политически. Сайтът е блокиран в Китай и в една част от мюсюлманските страни.\n4. Създаване на сайта\nДомейнът youtube.com е регистриран на 14.02.2005 г. Негови основатели са трима бивши служители от PayPal. Отначало в сайта се използва технологията Flash Video, която позволява да се възпроизвежда не лошо видео и да се предават малко данни.\nВ момента на регистрация на домейна youtube.com вече съществувал сходен домейн на фирма-производител – utube.com. Проблемите на компанията Utube се увеличили с нарастването на популярността на YouTube. Еднаквото произношение и подобното изписване на домейните довело до много недоразумения за фирмата-производител, от която дори подали съдебен иск на YouTube, но той бил отхвърлен. Така фирмата преминала на нов адрес:utubeonline.com\n6. Първоначалната цел на сайта е друга\nYouTube е замислен като сайт за запознанства. Идеята за промяната на целта на сайта дошла на създателите когато се опитали да прехвърлят видеоклип и имало ограничения за размера му. Именно тогава решили да направят сайт за видеообмен.\n7. Първият потребител на YouTube\nПървото видео е качено на сайта от един от основателите на YouTube Джавед Карим. Клипът е дълъг 18 секунди и представлява разказ за разходка в зоопарк.\n8. Продажба на видеохостинга\nКомпанията Google купува акциите на YouTube за 1,6 милиарда долара през 2006 година.\n9. Крачка към успеха\nНе е много известно, но много от сегашните знаменитости започват кариерата си именно с YouTube. Първо качват свой клип в интернет, а после славата ги настига. От тук тръгва дори скандалната персона Джъстин Бийбър, след като майка му качва клип, на който младежът пее и скоро подписва договор с музикална компания, забелязала го в YouTube. Джъстин притежава и своеобразен рекорд в YouTube – за клип с най-много нехаресвания – повече от 6 милиона дислайкове.\n10. Принципът 5/95\nСъществува принцип на Парето, който гласи следното:“20% усилия дават 80% резултат, а останалите 80% усилия – едва 20% резултат.“ Статистиката на YouTube илюстрира този принцип още по-ярко. Работата е в това, че само 5% от всичките клипове в YouTube събират 95% от цялата аудитория на сайта.\nНевероятни цветни плажове


8 причини децата Ви да трябва да носят слънчеви очила през зимата! | happy_mama\nHome / Безопасност / Грижа / Забавление / Здраве - за бебета / Здраве- за децата / Първата годинка / 8 причини децата Ви да трябва да носят слънчеви очила през зимата!\n8 причини децата Ви да трябва да носят слънчеви очила през зимата!\nHappy mama 5:09:00 PM Безопасност , Грижа , Забавление , Здраве - за бебета , Здраве- за децата , Първата годинка Edit\nКакво трябва да знаят родителите за ефектите на зимното слънце!?\n1. Слънчевите лъчи могат да изгорят външните слоеве на очите, точно както лъчите могат да изгорят кожата ни.\n2. Снегът отразява до 80% от слънчевите лъчи!\nТой в много по-голям процент отразява светлината, отколкото водата, пясъка, цимента или тревата.\nСлънчеви очила KiETLA! 100% защита на детските очи! Вижте ТУК!\n3. Външните зимни забави увеличават риска от увреждане на очите!\nПокритите със сняг, хълмисти терени, позволяват отражението на лъчите да заслепи очите Ви от всички ъгли.\n4. Колкото по-висока е надморската височина, толкова по-голямо е облъчването!\nНапример: зимните курорти са разположени на по-високи терени. Колкото по-голяма е височината, толкова по-малко атмосферата филтрира вредните лъчи.\n5. Снежната слепота (фотокератит):\nБолезнено състояние на очите, причинено от UV лъчи, отразени от лед и сняг. Това е като слънчево изгаряне на роговицата на окото и може да се появи при незащитените очи на бебета и деца, които продължително време си играят в снега без очила.\n6. Какво препоръчват офталмолозите?\nТърсете очила, които блокират в максимална степен UVA и UVB радиацията, прилягат плътно, покриват цялата област между веждите и средата на бузите.\nПоларен чувал, тип одеяло Air Wrapper с вградена подложка против изпотяване Air Layer! Вижте ТУК!\n7. Слънцето и изгарянето на клепачите.\nКожата на клепачите е чувствителна, тънка и изгаря лесно. Висококачествените слънчеви очила ще я предпазят достатъчно, така че да си спестите слънцезащитни лосиони или спрейове по очите на детето.\nGrobag - спални чували №1в света! Вижте ТУК!\n8. Не се ядосвайте, ако детето Ви сваля слънчевите си очила!\nНай-нужни са му в моментите, когато е подложено на пряка слънчева светлина в продължение на часове. Дайте добър пример, като носите своите собствени слънчеви очила продължително и ежедневно.\nУчете децата си за значението на това да носят слънчеви очила през всички сезони на годината! Учете ги да се грижат за очите си, и по този начин има много голяма вероятност, те да продължат да го правят растяйки до зряла възраст.


Посланията на коронавируса | Вестник "ДУМА"\nВирусът не е живо същество. Единствената му цел е да оцелее, като заразява и убива. Ала не ни ли казва нещо важно по този начин? Вслушайте се...\nНе станахме ли прекалено алчни и самодостатъчни? Загърбихме важни общочовешки ценности. Къде останаха любовта към ближния, добротата, готовността да помогнеш, желанието да даваш, вместо да взимаш?\nПравехме се на модерни и посегнахме на традициите. Отчуждение между близките, съжителство без брак, джендъри... Затова и вирусът ни прибра по домовете - да преоткрием семейството.\nДа се научим да ценим прегръдката. Да усетим топлината й в дома. И да осъзнаем колко ни липсват нашите родители. Не ги ли забравихме, забързани в лудницата на всекидневието? Те няма да са винаги с нас и затова трябва да им дадем повече от времето си, както те са го правили навремето за нас.\nДа дарим с повече време хората до нас. За тях все не оставаше... Приемахме ги като даденост. А има толкова много неща, които могат да бъдат споделени, разказани. Защото най-важните хора в живота ни са тези, с които делиш залъка си. Те имат нужда от нас, както и ние от тях.\nПрепускахме, за да разберем, че сме пропуснали моментите, в които израстват децата ни. Снимките отбелязваха само празниците. Останалото време не се ли изниза в непрестанна борба за насъщния?\nВечно на крак. Пиехме кафето на крак, обядвахме на крак, разменяхме по две-три думи с близките си по телефона - пак на крак. Но не осъзнавахме, че времето никога няма да ни стигне. Защото искахме все повече и повече. А се оказва, че има време за всичко, което ни е нужно. Дано го използваме, за да преосмислим кои сме, къде сме и защо сме тук.\nЩе преоткрием ли прелестта да се срещаме с хората очи в очи? Лишени от реалното общуване, чак сега ли разбрахме, че виртуалното не ни стига. Днес, когато да подадеш ръка някому е опасно, разбираш колко е важна подадената в нужда и навреме ръка.\nПравехме компромиси с мечтите, желанията, идеите си, за да се впишем в наложените рамки.\nБяхме издигнали в култ материалното. Оказва се, че можеш да изкараш месеца с два ката дрехи, без да обикаляш моловете... Колко часове спестихме от пътуване, пазаруване, безцелно киснене в кафенетата и социални мрежи...\nПреосмисляне на ценностите. Да се замислим за наистина важните неща в живота ни. И да благодарим на хората, които са ги направили възможни.\nЗатворени от карантината, осъзнахме ли колко ценна е свободата?\nОсъзнахме ли колко крехък е животът и как трябва да го пазим и осмислим?\nВирусът ни изправи пред огледалото. Ще ни смири ли?\nИли ще изчакаме да отмине пандемията и ще бъдем пак същите?


Стартиране на летен сезон 2021 | Borovets\nСтартиране на летен сезон 2021\nот 11 юни 2021\nдо 13 юни 2021\nГотови ли сте за летни приключения в планината? Вземете доброто си настроение и приключенския дух и елате да посрещнем лятото заедно.\nЗапочваме на 11-и юни, за да посрещнем най-нетърпеливите.\nА самият празник за откриването на летния сезон ще бъде в събота, на 12-и юни. През целия ден ще има забавления и изненади за гостите на Боровец.\nВсички, закупили дневна байк карта на първия ден от сезона (11-и юни), ще могат да карат безплатно с нея и в събота и неделя (12-и и 13-и юни).\nБилетите за кабинкова въжена линия "Ястребец" и лифт "Ситняково експрес" ще бъдат намалени на 50%: 10 лв. възрастен, 5 лв. деца на 11-и, 12-и и 13-ти юни.\nЛюбителите на планинското колоездене могат да наемат различен тип велосипеди от Адвенчър център Бороспорт с 50% отстъпка от цената и на трите празнични дни.\nНа 12-и юни пред хотел „Рила“ ще звучи музика, професионални аниматори ще забавляват най-малките, а състезанието по байк трикове на специалното трасе ще предизвика и постави на изпитание и най-добрите байкъри. Разбира се, ще има и много награди – както за победителите в игрите за малки и големи, така и от двете томболи.\nВсички гости могат да се включат в организирания тур по фамилното трасе на Боровец байк парк - изживяване, подходящи както за начинаещи, така и за напреднали карачи, които искат да релаксират в съботния следобед.\nС партньорите ни от Monster Energy ще проведем WorkShop с четирикратния национален шампион по спускане Стивиан Гатев. Разбери как да се включиш в играта в социалните ни канали.\nВсички, закупили дневни байк карти ще участват в томболата за три лифт карти, едната от които е сезонна карта Лято 2021.\nА за всички гости на курорта сме подготвили голяма томбола с много награди, осигурени както от Бороспорт, така и от другите хотели и ресторанти в Боровец. Томболата не е обвързана с покупка, достатъчно е да бъдете наши гости и да се регистрирате за участие пред хотел „Рила“.\nСтрахотните награди са осигурени от партньорите ни от хотел „Рила“, хотел „Ястребец“, хотел „Лион“, хотел „Алпин“, хотел „Самоков“, ресторант „Черния тигър“, Downhill Snack & Grill at Sitnyakovo Rock и конна база „Буч“, “Си Комерсиал 7“, “СофСток”, Balkan PMS Group и много други.\nПрограма на Terrace Lounge в хотел “Рила”:\n12:00 - DJ Party\n13:30-15:30 - Тишо от “Смайлс” със сакс\n15:30 - продължаваме с DJ Party\n16:00-17:00 - футболен мач със специален happy hour\n19:00-20.00 - втори мач с happy hour\n20:45 - огнено шоу\nDJ Party до 21:00.\nОчакваме Ви в Боровец. Време е да създадем нови спомени заедно!


Външна врата за къща - какво да търсим - Полезно - Врати София\nВъншна врата за къща – какво да търсим\nКакви грешки трябва да избягвате\nНай-добрият избор на външна врата\nГоворейки за външна врата на къща, в повечето случаи става въпрос за такава, която не е предпазена от променливите условия на времето, тоест не можете да изберете всеки модел. Трябва Ви, именно врата, която ще издържи на точно това. Дизайнът и визията, също така, няма да са на последно място. Това е продукт, който всички хора ще виждат и затова трябва да Ви харесва на Вас, а и да отговаря на актуалните тенденции.\nКакто знаете вече, трябва да търсите модел специално за външни условия. Можете да разгледате какво се предлага и да се интересувате коя е подходящата врата за Вашето жилище. Няма как да монтирате външна врата врата, без да проучите характеристиките ѝ, защото повечето от моделите са направени за закрити помещения (общи части) и няма да издържат във Вашия случай. Какво значи това? След известена употреба, входната врата, която не притежава качествата да е поставена навън, може да започне да избледнява или ако покритието е фолио, то може да започне да се бели и крилото да се компрометира, подувайки се от влага.\nИдеята не е да сложите нещо, което да се износи бързо, а инвестицията, която правите да се оправдае и да бъде дългосрочна. За тази цел е най-добре да се насочите към магазин, който търгува само с врати. Ако предпочетете голям търговец, който продава всичко, най-вероятно съвсем скоро след покупката ще имате проблем, който може и да наложи, дори и подмяна. Винаги е по-добре да се вслушате в мнението на професионалистите, защото никой не разбира от всичко. Професионален магазин като нашия може Ви помогне на всеки един етап – от избора до, ако се наложи, и покриването на гаранцията!\nЗа инсталиране навън най-подходящи са моделите блиндирани врати с UV защита покритие. Те са предназначени точно за външни условия. На тях няма да им пречи нито студ, нито дъжд. Съответно абсолютно нищо не може да навреди на вратата от посочените неблагоприятните влияния, които ще се появят така или иначе. Тях е ясно, че не можете да предотвратите, но предприемете стъпки над това, което Ви е подвластно. Има много варианти на дизайн и на цветове с UV защита. Попитайте и ние ще Ви отговорим на всичките въпроси!\n← Няколко критерия по които можем да изберем входна врата\nЗащо трябва да имаме врати в домовете си →


Невероятно! Тасманийският тигър възкръсва | Miau.bg\n»Невероятно! Тасманийският тигър възкръсва\nТасманийският тигър е едно от най-красивите животни в миналото, което е безвъзвратно изчезнало. Това обаче може да се промени.\nТасманийският тигър е известен още като Тасманийски вълк. Преди около 80 години е определен за изчезнал, когато последният жив екземпляр умря в Зоопарка Хобарт, Вашингтон през 1936 г.\nДнес, благодарение на генното инженерство и наличието на препарирани малки, учените са все по-уверени, че скоро отново Тасманийски тигри ще бродят по Земята.\nСамо преди няколко месеца, през декември 2017 г., екип от учени от Университета на Мелбърн секвенира целия геном на този изчезнал австралийски звяр с помощта на тринадесет малки животни от този вид, запазени в спирт, което е изумително постижение само по себе си. Получената информация може да се използва за възкресяването на изчезвалия вид.\nИма обаче проблем. Възкресяването на мамута например е сравнително по-лесно, защото все още има много негови живи роднини като Азиатския слон, които може да се използват, за да помогне за възстановяването на изчезналите животни.\nНо Тасманийският тигър, от своя страна, е уникално двуутробно животно със съвсем различен от всяко живо същество генетичен състав. Той на практика няма живи роднини. Но запазените малки дават надежда.\nВ последните години има светлина в тунела. И не само от генетична гледна точка. Много австралийци са убедени, че в диви екземпляри все още обикалят из пустошта. Само миналата година група учени стартираха търсене на тасманийския тигър дълбоко в северната част на Куинсланд, Австралия. След десетилетие се очаква видът да възкръсне по един или друг начин.


Шамак близо до завръщане в Бордо - Европейски футбол - Sportal.bg\nШамак близо до завръщане в Бордо\nНападателят на Арсенал Маруан Шамак призна, че има голяма вероятност да се завърне във френския Бордо през следващия сезон. Мароканецът в момента е под наем в тима на Уест Хам, но записа едва три мача за "чуковете". Двата му сезона при "артилеристите" също бяха сериозен провал и играчът иска да възроди кариерата си при "жирондинците".\n"Бордо е отборът на сърцето ми. Така че ако постигнем разбирателство, не виждам защо да не се завърна там. Шансовете да остана в Арсенал са малки, а във Франция ще играя само за Бордо", каза Шамак пред вестник "Sud Ouest".\nВ първия си период в Бордо Шамак изкара осем години, през които отбеляза 79 гола в 293 мача.


THUNDERBEAT демонстрира бързина и сигурност – Инфомед ЕООД\nTHUNDERBEAT демонстрира бързина и сигурност\nУъркшоп за демонстрация на новата универсална електрохирургична платформа THUNDERBEAT на OLYMPUS беше проведен на 16 ноември 2012 г. във ВМА-София.\nЕкипът на Клиниката по чернодробно-панкреатична и трансплантационна хирургия във ВМА-София извърши операция на дебело черво, която беше предадена на живо за аудиторията в зала Аула на ВМА-София. Участниците се запознаха с възможностите на системата THUNDERBEAT в коремната хирургия и получиха сведения за клиничен опит и първи впечатления от работа с платформата в България.\nTHUNDERBEAT е първият и единствен в света хемостатичен апарат, който обединява предимствата на ултразвуковата дисекция с тези на биполярната енергия за лигиране на съдове и хемостаза. Сега един инструмент наистина прави всичко това като намалява смяната на инструменти и повишава оперативната ефективност. Участниците в уъркшопа бяха впечатлени най-вече от бързината и сигурността на лигиране с THUNDERBEAT.


Накъде да се насочат инвеститорите в бизнес имоти, търсещи висока възвръщаемост?:: Investor.bg\nКонсултантската компания Knight Frank прогнозира, че несигурността в световната икономика ще промени фокуса на инвеститорите тази година\nПрез 2019 г. фокусът на инвеститорите в имоти ще се промени в отговор на несигурността в световната икономика и растящите разходи по обслужването на дълга, пише консултантската компания Knight Frank в свой доклад.\nТърговското напрежение, политическите събития и растящото дългово бреме наред с повишаването на лихвите също ще превърнат 2019 в трудна година за световната икономика, отбелязва компанията. През последните десет години за инвеститорите беше достатъчно да закупят имот на големи периферни пазари и щедростта на централните банки им гарантираше силна възвръщаемост. Нормализирането на паричната политика обаче ще наложи нормализиране на инвестиционните стратегии, тъй като инвеститорите ще бъдат съсредоточени върху приходите, управлението на активите, специализираните сектори и възможностите за развитие, за да си гарантират силно представяне на фона на растящите разходи по обслужването на дълга, отбелязва Knight Frank.\nКомпанията очертава десет ключови области, които биха осигурили на инвеститорите добра възвръщаемост през 2019 г.\nНа първо място това са логистичните площи в Европа, които през последните две години регистрираха рекордни инвестиционни обеми. Според Knight Frank ключовите пазари в континенталната част на Стария континент ще продължат да се възползват от ръста на наемите. Компанията съветва инвеститорите да се насочат към основни пазари като Хамбург, Барселона и Венло в Холандия, където прагът за навлизане е висок, но също така те предоставят огромни възможности благодарение на значителната работна ръка, която може да обслужва големи проекти.\nИнвеститорите, които търсят висока възвръщаемост от инвестициите си, може да се насочат и към периферни офис пазари в Европа като Мадрид и Варшава, където наемният пазар навлезе по-бавно във фаза на разширяване и предлага добри възможности за инвестиции и развитие.\nТретата област, към която инвеститорите е добре да погледнат през 2019 г., са глобалните научно-развойни хъбове. Големият брой проекти в развитие в градове като Бостън, Сан Франциско, Амстердам и Лондон ще осигури силен ръст на наемите в бъдеще, прогнозира Knight Frank.\nСекторът на домовете за възрастни хора все още е в зародишна фаза на повечето пазари, но той ще се възползва от големите демографски тенденции в света. Въпреки че основната част от инвестиционната дейност ще бъде съсредоточена в периферни локации, Knight Frank смята, че най-висока възвръщаемост ще получат оператори, които предложат градски домове за възрастни хора в големите глобални центрове.\nПазарът на наеми на частни жилища се представи силно както в САЩ, така и във Великобритания и Европа през 2018 г. Тази година инвеститорите може да се насочат към градове като Амстердам, Берлин, Дъблин и Мадрид заради ръста на заетостта и силните им икономически основи, съветва Knight Frank.\nГъвкавите офиси са друг сегмент, който дава добри възможности на инвеститорите, тъй като наематели на офиси от всички сектори и с всякакви размери търсят продукт, който да приспособява по-добре имота им към работата на бързи обороти. Гъвкавите офис площи с висока степен на обслужване на клиентите и гъвкави договори за наем ще бъдат особено търсени на доминирани от технологиите пазари като Берлин, Лондон, Бостън и Сингапур.\nСекторът на здравеопазването също се очаква да привлече капитали през 2019 г., като Великобритания, Франция, Германия, Испания, Холандия и скандинавските страни ще бъдат особено предпочитани от инвеститорите, прогнозира Knight Frank. Ключовите фактори, които подкрепят сегмента в тези страни, са бързо застаряващото население, значителният дял от брутния вътрешен продукт, заделян за здравеопазване и социални грижи, и все по-голямата степен на приватизация в сектора.\nОператорите на хотели, които успеят да внедрят технологични иновации и да извлекат печалба от масивите от данни, също ще се радват на силно представяне и висока възвръщаемост. Knight Frank очаква значителни инвестиции в Лондон и в регионалните центрове във Великобритания и Европа като цяло.\nТърговските площи може да привлекат интереса на инвеститорите, след като ръстът на онлайн търговията охлади ентусиазма към търговските площи и цените на наемите на много пазари отбелязаха спад. Много добри, макар и не непременно първокласни активи със силни основи, са подценени. Knight Frank смята, че благодарение на силните си основи сегментът на търговските складове в Австралия, основните търговски улици в Мадрид и Париж и хранителните магазини във Великобритания предлагат добри възможности на инвеститорите.\nОттеглянето на търговските обекти от централните бизнес квартали изисква радикален подход и към възможностите, осигурени от пространствата със смесено предназначение. Предприемачите, които привлекат градските власти и други играчи на своя страна, ще спечелят, прогнозира Knight Frank.


ОБМЕН НА БЛОКОВЕ ДАННИ\nСЪЗДАВАНЕ И ОБМЕН НА БЛОКОВЕ ДАННИ\nПАКЕТНА ОРГАНИЗАЦИЯ НА МРЕЖИТЕ\nЕДИНИЦИ ПРЕДАВАНИ ДАННИ\nФОРМИРАНЕ НА БЛОКОВЕТЕ ДАННИ\nПредпоставки за обмен на блокове данни\nВ съвременните мрежи данните се предават във вид на малки управляеми единици от данни, които представляват части от съобщението с прикрепени към тях транспортни заглавия. Този подход се е наложил по следните съображения:\nДанните съхранявани във файлове нараснаха изключително (цяла книга може да се съхранява в един файл). Взаимодействието и комуникацията между множество компютри ще бъде невъзможно, ако съобщенията не се разделят на по дребни единици информация. Просто тя може да се задръсти от един - единствен компютър.\nПри предаване на данни във физическия канал, възникват много грешки. Те се изправят с повторно предаване на сгрешения блок данни. Големите блокове са по уязвими и отнемат повече време за препредаване.\nПакетиране на съобщенията за обмен на блокове данни\nПотокът от данни се разпределя на порции с определена дължина. Към всяка порция се прибавят служебни битове за адресация, контрол, проверка и др. Така формирани блоковете данни се пренасят по мрежата независимо един от друг. В комуникационните възли на мрежата те временно се запомнят в буферни памети, където изчакват свободен канал за препредаване.\nФормирането на блоковете данни започва от най високо ниво и продължава в низходящ порядък с преминаване през всички нива на OSI модела. На всяко ниво данните се допълват с с управляваща информация във вид на заглавие или завършващ блок, наречен опашка.\nПри приемане блоковете данни се предават от долу нагоре по всички нива. Протоколът на всяко ниво анализира само тази информация, която се съдържа в заглавието или опашката, които са били добавени към блока на същото ниво при предаването му. Останалата част от блока данни протоколът разглежда като данни и ги предава на горното ниво.


Отварят парковете при строги правила - Байрак\nОтварят парковете в страната при строги правила. Това стана ясно на брифинг в Южния парк, на който присъстваха кметът на София Йорданка Фандъкова, премиерът Бойко Борисов, началникът на Оперативния щаб ген. Венцислав Мутафчийски и министърът на образованието Красимир Вълчев.\nСтоличната община предлага родители с малки деца и бременните да посещават парковете между 9.30 часа и 18.30 часа. Ще се допускат най-много двама възрастни. Преди и след тези часове ще могат да влизат хората, разхождащи кучетата си, и тези, които спортуват.\n„Забранява се докосването на повърхности, както и събирането на групи. Забранява се пиенето на алкохол в парковете. Много хора са ангажирани с тази организация“, заяви Фандъкова.\nВ Южния парк се проведе тренировка относно организацията за движение в паркове и градинки в София, така че родители на малки деца да могат да излизат на разходка за кратко. На нея присъства и премиерът Бойко Борисов. Идеята на столичния кмет е да има определени маршрути и определен часови диапазон, в който те да се разхождат. Освен това, в парка децата и родителите им няма да могат да сядат на тревните площи и на пейките.\nСъздадена е организация в 8 столични парка, обозначени са маршрути, които са посочени в брошури и на сайта на Столична община.\n„Над 80 човека са служители на общината и доброволците, над 40 човека са предоставени от полицията. Всички тези хора ще бъдат в помощ на хората, ще им обръщат внимание за някои нарушения“, обясни Фандъкова.\n„Сутринта проведохме съвещание с Щаба. В заповедта на министъра ще бъде променено, за да могат да се използват парковете. Преценихме, че този риск е премерен и няма да натоварим болниците. Ако ограниченията не се спазват, ще ги затворим отново“, обясни премиерът Бойко Борисов и призова гражданите да спазват всички ограничителни мерки.\n„Има разпределение на екипи в парковете. В днешния ден ще бъде тренирана организацията“, заявиха от Столична община. От там обявиха, че освен служители на МВР, в организацията на движението в парковете ще се включат служители на охранителни фирми, доброволци, както и студенти от НСА.


Издателства и книги – Страница 16 – Фондация Европа и светът\nМисли и фрагменти в „Евдемонии“ от Христо Стоев\nИздателство „Ерго“ предлага през август философско-есеистичната творба на Христо Стоев, включена в поредицата за хуманитаристика „Контрапункти“. Безценно четиво както за любознателните, така и за ерудити, философи и адепти.\n„Скъпи непознати“ от Цвета Делчева\nРоманът на Цвета Делчева излиза в поредицата на издателство „Ерго“ „Нова българска проза“. В него се разказва за една изтляла в годините на прехода човешка любов, за един похабен от застойните времена и рутинното бездарие талант.\nХаризматичен красавец се изкачва високо по стълбата на успеха, като минава през леглата на високопоставени жени, мами на карти и шпионира високопоставени особи. Това се случва в романа „Бари Линдън“, който е нещо като „Панаир на суетата“, но с главен герой мъж…


ден Архиви - Voice of България\nHome Tag Archives: ден\nДнес празнува нежната половина на човечеството. Международният ден на жената се празнува всяка година на 8 март. Това е ден за международно признание на икономическите, политическите и обществените постижения на жените. На 8 март 1857 г. в Ню Йорк жените от шивашки и текстилни предприятия излизат на протест против лошите условия на труд и ниските заплати. Работничките са атакувани и …\nДнес е Световният ден на тангото. По този повод днес в София е бандонеонът Михаел Долак. Той ще изнесе концерт тази вечер в Гьоте институт, последван от традиционна Гран милонга. Концертът ще разкаже с думи и музика историята на бандонеона, посочи пред БНР Иво Парушев от студио „Тангерин”, който е сред организаторите на събитието.\nДнес е денят за размисъл преди балотажите за местна власт. Картата на България след първия тур показва, че 2/3 от областните градове на поправителен! За кмет ще се гласува в 97 общини, 377 кметства и 31 районни администрации в София, Пловдив и Варна. Осемнадесет от общините, в които ще има втори тур на изборите, са областни центрове, сред които и …\nПоследен ден за агитация преди изборите в неделя\nПоследен ден за агитация преди местния вот в неделя. Днес до 00 часа е позволена агитацията на кандидатите за кмет и общински съветници, а утре е ден на размисъл. 36 251 е общият брой на кандидатите за кметове и общински съветници, които ще участват в изборите за местна власт в неделя. Право на глас имат 6 227 901 български граждани.


Ако сте от официалната група на дистресохолиците, няма да ви изненадам с голяма новина. Предполагам че следите в детайли всичко, което се случва около нашия гуро Тим Холц. Ако пък дори си нямате и представа, значи сте на правилното място. Дистрес мастилата са нещо уникално и вълшебно и всеки крафтър има право на своите 5 минути игра с тях ( или пък 5 часа, или пък 5 дена, а защо не направо и 5 години).\nТова става по-лесно с новите мини мастила, които са на по-достъпна цена (единичното мастило излиза около 5 лв, срещу 9,5 при големите). Чичко Тим разбира от бизнес, не може да му се отрече. Тази стъпка според мен ще увеличи още повече популярността на продукта.\nПървите 3 сета бяха обявени на изложението за крафт материали през януари, за което ви разказахме подробно тук, в Картишока.\nСега има обявени нови 3 сета с цветове - разгледайте ги и си ги пишете в списъка с желания. Аз да си призная точно тези цветове почти всичките ги имам, но пак се замислям да си купя едно комплектче просто ей така, да ги разгледам, пипна и поиграя малко с тях. Може пък да са по-различни от големите, знае ли човек?\nНовите цветови гами на mini distress мастилата\nПовече по темата: http://rangerink.com/the-next-3-kits-of-distress-ink-minis-are-here/\nЛека от мен, че стягам багажа за Трявна и срещата на картичкофурии там.\nМного са сладки тези мастилца и им се изкушавам и аз доста, обаче като ги гледам, се оказва, че от всеки сет имам поне по едно мастилце в голям вариант, та ще има да се чудя още кой да си избера.\nХубаво да си прекараш в Трявна на срещата и ще чакаме да разказваш! :)\nпетък, април 25, 2014\nЕхееее и аз много им се точа, ама и аз като Софи имам по 1-2 мастилца от всеки сет и не мога да преценя с кой ще изкяра най-много. :D Минитата са перфектното решение за начинаещ дистресохолик. :) За един зарибен пристрастен си трябва the real size. :D Което ми напомня, че нямам нито едно червено или оранжево дистрес мастилце и тази грешка трябва да се поправи овреме!\nМного готино да си изкарате в Трявна и искаме снимки, ако не друго, поне да ви завидим. :P


Прозорец | Chaotic Mind Writes\nНачало › Разказ › Комично › Прозорец\nPosted on 07/04/2017 by chaoticmindwrites — Вашият коментар\n*телефонът звъни на пети април 2014-та година*\n*телефонът звъни на пети април 2017-та година*\nПрощавайте, но с кого разговарям?\nКазвам се Атанас Киров, кого търсите?\nПърво, аз съм Атанас Киров, и второ, не съм търсил никого. Вие ми се обадихте.\nНе е вярно, телефонът ми звънна.\nНе, моят телефон звънна!\nДобре, кой си ти?!\nКазах ти, че съм Атанас Киров, ти кой си?!\nАз ти казах, че аз съм Атанас Киров, кой, по дяволите, си ти?!\nНе ми викай, а слушай!\nКакво да слушам?\nИмаме един и същи глас.\nГлупости, изобщо не звучим…\nЗабравяш, че си чувал гласа си на запис.\nВ момента говоря със себе си!\nДа, в момента говоря със себе си…\nНе знам. Възможно ли е да сме в паралелни вселени?\nОбикновено не бих предположил точно такова нещо, но обикновено не разговарям със себе си по телефона.\nПовярвай ми, разбирам те.\nДобре, дай да видим… ъм…\nОпитвам се да измисля какво да те питам, за да разбера какво е различно в твоята реалност.\nНищо не ми хрумва.\nНали? Смятай, уж пиша подобни глупости, а не мога да измисля какво да питам самия себе си.\nТи пишеш? И аз пиша!\nАми последно написах нещо като обръщение към едно момиче, с което си чатим напоследък.\nЧакай, чакай, какво?\nКазах, че последно съм написал…\nНе, това го чух. За „Бонбони“ говориш, нали?\nОткъде знаеш? И ти ли си написал това?\nДа, само че го написах преди три години.\nНаписах „Бонбони“ преди три години… Коя дата е при теб?\nПети април 2014-та година.\nИ при мен е пети април, но годината е 2017-та.\nЗначи в момента говоря със себе си от бъдещето?!\nКато онзи филм за бащата и сина, които разговаряха по радиото!\nДа, само дето повече от половината подробности не съвпадат.\nПомниш ли този разговор?\nНе, а би трябвало, ако всичко, което съм чел за парадоксите при пътуването във времето, е вярно.\nТогава как се случва това?\nНа този етап не изключвам нищо. Може да има научно обяснение, може да си е чиста проба магия, а като нищо е някаква мета-простотия.\nНе би ми се случвало за първи път. А ако знаеш след една моя седмица какво ще се случи…\nДобре, да оставим начина. Каква ли може да е причината да разговаряме в момента?\nДали… не, тъпо е.\nВъзможно ли е да се налага да предотвратя нещо, което се каниш да направиш?\nКакво, за да осигуриш стабилността на времевата линия?\nЛеле, колко е хубаво да говоря с някого, който ме разбира напълно.\nТака е, но не бързай да си целуваш задника.\nКакво трябва да предотвратиш?\nНе знам, там е работата. Предполагам, че би било най-лесно да ми изредиш настоящите си намерения, за да разбера какво не съвпада с моите спомени.\nНе съм сигурен, че в момента имам някакви особено значими намерения.\nТова е маловажно. Не знаеш докъде може да те доведе най-безобидното ти действие.\nПрав си. Да видим…\nПобързай, не е ясно с какъв прозорец на действие разполагаме.\nНищо не се сещам.\nВсе нещо трябва да има!\nНе ми викай! И без това ми е притеснено!\nЗащо ти е притеснено?\nЗаради онова, което написах. На практика се обяснявам на момиче, което едва познавам, а не ми стига и това, ами трябваше да го пратя за четене…\nТова е! Пратил си го на „Пощенска кутия за приказки“!\nИ сега се колебаеш, нали така? Не знаеш какво ще се случи и това те притеснява?\nЗащо, какво се случва?\nЩе те изберат.\nЩе те изберат и ще имаш възможност да поканиш някого с теб, намиг-намиг.\nНе можеш да видиш как ти намигам, затова ти го ономатопеирах.\nИмаш късмет, че и двамата обичаме да измисляме глаголи, иначе нищо нямаше да разбера.\nДа, да, все тая. Избират написаното от теб, което така или иначе е формулирано специално с идеята да бъде прочетено там, и сега разполагаш с идеална възможност да заведеш човека, за когото е предназначено!\nКак така не знаеш? Аз за какво съм тук?\nВиж, всичко ще бъде наред. Утре ще обявят избраните автори, покани я и не се тревожи за излишни работи. Каквото има да стане, ще стане.\nВсичко ще бъде наред, така ли?\nДа. Е, самото четене ще бъде… ами имай отсега предвид, че намерението е много по-важно от изпълнението.\nДобре, ами… не знам.\nНе знам как да… как да ти благодаря.\nНяма за какво да ми благодариш, просто не се разсейвай с мисли за онова, което би могло да стане, а се фокусирай върху преживяването на самия момент.\nИнтересно, сега вече не звучиш чак толкова като мен.\nНарича се израстване, хлапе, и ти ще дойдеш на моя акъл.\nВиж, сега звучиш така, както си приказвам наум понякога.\n… да, това не минава лесно.\nАми… довиждане? Така де, дочуване.\nЧакай, не искаш ли да знаеш нещо от бъдещето?\nИскам, но така рискувам да променя естествения ход на събитията.\nБожичко, колко сме умни!\nО, да! Хайде, чао.\n*телефонът звъни отново на шести април 2014-та година*\n*телефонът звъни отново на шести април 2017-та година*\nЧакай малко, пак ли се случи?\nНе знам. Явно има още нещо, което трябва да подпомогна.\nДобре де, направих всичко, което трябваше, както се разбрахме вчера.\nДа, говорихме вчера. Не ми казвай, че си забравил.\nНе съм, просто… интересно.\nСвързали сме се в един и същи интервал от време след първия ни разговор.\nТоест, времето при всеки от нас продължава да тече и тази връзка, както и да я осъществяваме, протича паралелно?\nНе съм сигурен, че обяснението ти е достатъчно точно, но за момента нямаме друг вариант.\nПо дяволите обяснението! Какво правим?\nА, точно това е! Какво правиш в момента?\nЧатя във Facebook.\nЗнаеш с кого.\nО, да. Е, какво се случва?\nТъкмо я питах какво ще прави във вторник и тя отговори, че ще ходи на едно събитие в нашия, така де, твоя и моя факултет. Ще има…\nНЯМА ЗНАЧЕНИЕ КАКВО Е ШИБАНОТО СЪБИТИЕ, ДОРИ НЕ ГО ПОМНЯ В МОМЕНТА!\nУау, знаеш, че предназначението на телефона премахва нуждата от викане, нали?\nВ смисъл, сигурен съм, че бих те чул през трите години, които ни разделят…\nЗнам какво имаш предвид! Сега кажи какво смяташ да ѝ напишеш.\nАми тя ще е заета, не бих искал да изглеждам нахален и да ѝ проваля плановете…\nТака, не, спри. Това е адски тъпо оправдание. Пиши, че са те избрали. И гледай да я поканиш по категоричен начин, че помниш какво стана в десети клас.\nБях забравил за десети клас…\nЗнам, знам, наистина беше ужасно. И на мен ми се случи, не го забравяй.\nДобре, сега ѝ писах.\nЧакай де, в момента ми отговаря!\nАма че си нетърпелив!\nДа, нетърпелив съм, когато става дума за запазването на собственото ми съществуване!\nТака, писа ми, че май смята да зареже всичко и да дойде с мен.\nСупер! Това е, това беше всичко.\nДа, просто трябва да се разберете къде да се срещнете преди това, така че не се мотай.\nАми добре, ще гледам да съм ясен и категоричен, но без идеята, че отиваме на среща. Само ще отидем на четенето, нищо повече.\nПовярвай ми, среща си е. Отричай го колкото си искаш, тя все така ще го приеме.\nЕ, по-скоро е… де да знам, като кастинг за среща…\nОпитах да те предупредя, ама както искаш. Ще те питам пак след три години.\nЧакай, в момента заедно ли сме? Искам да кажа, заедно ли сте?\nНе трябваше да ми казваш това!\n*телефонът звъни отново на седми април 2014-та година*\n*телефонът звъни отново на седми април 2017-та година*\nКакво пак си направил?!\nЗащо аз да съм направил нещо?!\nЗащото заради твоята идиотска несигурност разговаряме!\nТи си виновен за идиотската ми несигурност!\nЗащо ми каза, че след три години ще бъда във връзка с човек, когото дори не познавам добре?!\nИзпуснах се, голямата работа!\nНе е никак малка тази работа и го знаеш! Ти собственоръчно прецака скъпоценния си естествен ход на събитията, тъп гъз такъв!\nА ти пък защо се притесняваш бе, кретен?! Не ти ли е по-спокойно да знаеш, че нещата ще се случат според това, което си представяш, и че следващата седмица няма да се събудиш и да ти е кофти, задето си сам?\nНе, не ми е спокойно! Сега трябва да се погрижа всичко да върви по мед и масло в следващите три години, за да не затрия цялата си проклета реалност в темпорална експлозия!\n… по-скоро би била темпорална имплозия…\nНЕ МИ ПУКА КАКВО ЩЕ ОТМЕНИ СЪТВОРЕНИЕТО, АТАНАСЕ!!!\nДобре, добре! Успокой се!\nНе мога! Задушавам се, мамичката му…\nЧуй ме сега. Чуй ме внимателно. Нищо лошо няма да се случи.\nЗащото още съм тук.\nТова е без значение; ако утре на четенето създам лошо впечатление и не се видим повече, ще разбереш чак утре.\nКазах ти, че не е като в онзи филм.\nПак те питам, откъде знаеш? Откъде знаеш, че няма да извърша някоя феноменална глупост…\nХубаво. Не знам. Нищо не знам. Но не е важно какво знам.\nЗа тези три години, които ни разделят, аз също съм вършил глупости. Нищожни глупости, да, но тогава не съм знаел какво влияние ще окажат на връзката ми. Спокоен съм заради това, че мога да мисля за тях в ретроспекция. Следиш ли ми мисълта?\nДотук да, но не виждам с какво би ми помогнало да…\nВинаги ще има нещо, което ще те накара да се запиташ дали няма да развалиш всичко. Или дали си струват усилията. Или дали ще си заслужава да сбъднеш някоя мечта, когато няма да е ясно какво изпускаш, докато я преследваш. Но не ти трябва да губиш време в размисли за това какво би могло да бъде. Просто действай и то ще бъде.\nА ако не бъде?\nАми тогава няма да бъде. Но ще си направил нещо. Няма само да си се завивал презглава с топлата и безопасна фантазия. Спомни си добре какво излезе от десети клас; майната му, от по-голямата част от гимназията. От онези четири години и отгоре, заради които сега се боиш, че никога няма да се повторят. Ще те изненадам сега: те със сигурност няма да се повторят. И точно това е хубавото. Те ще си останат за нас, за теб и мен, и ние ще си спомняме хубавото и лошото в тях, и нищо няма да ги замести. Но ще имаме нещо ново. Нещо прекрасно. Нещо, което ще сме способни да споделим с един страхотен човек. Каквото и да се случи в бъдеще, това няма да се промени.\n… значи… значи казваш, че трябва да действам по-смело?\nКазвам, че нищо не ти пречи да се тревожиш, но това, че се тревожиш, не трябва да ти пречи с нищо.\nТова беше някак добро.\nУбеден съм, че някой би го откраднал за статус.\nАко някой го направи, ще знам, че е глупав поне колкото мен.\nХайде, аз… аз ще се приготвям. За утре де.\nЗа нищо, хлапе.\nДали ще се чуем пак?\nВсе някога може и да се чуем. А дотогава…\n‹ Еквиваленти (18+)\nTagged with: 2017, chaotic, прозорец, mind, writes\nПубликувано в Комично, Разказ, Романтично, Хаотично


5 август | Философия на ежедневието\nОтец-Абсолют – Завършване на прехода (Толкова ви се иска да обичате…)\nДнес искам да продължа разказа за отношенията между мъжа и жената.\nТочно те са непресъхващ извор на много силни и най-различни емоции: започвайки от безусловна любов и завършвайки с всякакви негативни енергии – страх, ревност, ненавист, гордост, жалост, чувство за вина, и много други.\nЗащо е толкова богата палитрата на тези страсти?\nПреди всичко, защото е най-чистото и естествено силно желание на всеки човек, да намери любимата си половинка.\nТова е дълбоко скрито в подсъзнанието ви желание за цялост, която е свързването на мъжкото и женското начало.\nА това се проявява външно в постоянното търсене на любим човек.\nНо, за съжаление, малцина успяват да срещнат родна душа, намирайки се във физическо тяло.\nКато правило, случва се само с тези, които трябва да служат.\nИ тогава всички висши сили вземат участие в тази сложна работа — да организират срещата между тези хора и да им помогнат да се «познаят».\nНо повечето хора по планетата ви, не намират и не живеят с необходимите, понеже желанието им е толкова силно, че понякога се хващат като „удавник за сламка“ с първия срещнат, който им обърне внимание и пожелае сериозни отношения.\nИ, разбира се, не бива да се обвиняват за това хората. Толкова им се иска да обичат и да бъдат обичани, да имат семейство, деца.\nИ дори да разберат, че са се свързали с неподходящ човек, продължават да живеят по инерция, поради чувството за дълг, привързаност, вина или практически съображения.\nНе искат да нараняват децата, лишавайки ги от пълноценно семейство и грижи.\nВсичко това е разбираемо по човешки. Но ние с вас можем да го видим с очите на богохора, нали, родни мои?\nКакво се случва в такива семейства от Божествена позиция? Какви енергии царят?\nПреди всичко, НЕХАРМОНИЧНИ, понеже хората, които не са духовно близки, чувстват и мислят различно, неволно излъчват конфликтни енергии, които пораждат цял спектър от негативни емоции: осъждане, критика, раздразнение, гняв, агресия…\nИ дори според възпитанието си да не проявяват външно недоволството си, това не им помага да живеят щастливо.\nВече е ставало на въпрос, че човека възприема подсъзнателно информация и никакви усмивки и красиви думи не могат да скрият истинските чувства.\nИ особено силно се проявява при хора, живели дълго заедно в единно енергийно пространство.\nИзлъчваните от тях енергии, буквално витаят във въздуха и нищо не може да поправи ситуацията, ако енергиите са негативни.\nВсичко ще е изкуствено, изиграно, фалшиво…\nНавярно е познато за мнозина от вас, нали, родни мои?\nИ особено силно го усещате сега, когато ви се повишават вибрациите и изострят интуицията ви.\nИ в следващите послания ще ви разкажа, как да намирате изход в такива сложни, изглеждащи безизходни ситуации.\nПриела Марта, 5 август 2018 г.


Тръмп насърчава насилие, предупреди топ републиканец от Джорджия - News.bg\nЕдин от топ представителите на изборните власти в американския щат Джорджия призова президента Доналд Тръмп да намали риториката за резултатите от президентските избори. Той предупреди, че президентът "вдъхновява хората да извършват потенциални актове на насилие", пише "Гардиън".\nСАЩ планират до седмици да проведат първите си ваксинации\nГейбриъл Стърлинг, републиканец, който следи за прилагането на новата избирателна система в щата, отправи предупреждение, че ако Тръмп не укроти поддръжниците си, "някой ще пострада".\n"Господин президент, изглежда, че най-вероятно губите щата Джорджия", каза Стърлинг на пресконференция, на която изглеждаше видимо ядосан.\nНе е ясно за какво федерално престъпления Джулиани трябва да бъде помилван\nТой поясни, че президентът има право да се обърне към съда, но той трябва да се намеси и да спре да поощрява хората към насилие.\n"Някой ще пострада, някой ще бъде застрелян, някой ще бъде убит и това не е правилно. Това не е правилно", подчерта той.\nСтърлинг съобщи, че има полицейска охрана пред дома си, защото са му били отправени заплахи след оповестяването на резултатите. Тръмп изгуби Джорджия с около 13 000 гласа.\nВъпреки делата, които Тръмп заведе в редица щати\nСтърлинг разкри, че съпругата на държавния секретар на Джорджия е получила "заплахи от сексуален характер".\nНаскоро Брад Рафенспергер се оплака, че е получил смъртни заплахи. Миналата седмица Тръмп нарече държавния секретар "враг на народа".\nПрезидентът Тръмп отговори на молбата на Стърлинг със съобщения в "Туитър" с безпочвени твърдения за изборите в Джорджия и критика по адрес на републиканския губернатор на щата Брайън Кемп.\nВ Джорджия напрежението е високо, тъй като ще реши кой ще има мнозинство в Сената. През януари ще се проведе балотаж за избиране на двама сенатори. Тръмп, който избягва публични прояви от загубата на президентските избори на 3 ноември, ще говори на митинг в щата в събота.\nна 02.12.2020 в 14:33:52 #2\nНай-накрая един републиканец да си каже истината, такава каквато е, а не да се крие в миша дупка и да пелтечи, че съдът щял да реши... Клоунът има уникалното умение да настройва хората едни срещу други и го прави повече от успешно 4 години. Има да му сърбаме попрата още дълго време.\nна 02.12.2020 в 11:23:34 #1\nЕ как не ви писна да пишете тези либерално-комунистически глупости!\nНачало / По света / Тръмп насърчава насилие, предупреди топ републиканец от Джорджия


Районна прокуратура-Стара Загора привлече като обвиняеми Никола К.,на 48 г., и Красимир К., на 50 г., по досъдебно производство за това, че в условията на предварителен сговор и опасен рецидив, чрез разрушаване на прегради, здраво направени за защита на имот и използване на техническо средство и моторно превозно средство, отнели чужди движими вещи от владението на другиго, без съгласието на собственика, с намерение противозаконно да ги присвоят.\nВ хода на образуваното срещу Никола К. и Красимир К. досъдебно производство е установено, че на 21 октомври 2016 г. в Стара Загора са разбили патрона на входната врата на жилището на 60-годишна жена и са отнели множество вещи. Около обяд автомобилът, с който се придвижвали двамата обвиняеми, бил спрян на изхода на Стара Загора в посока север (към Казанлък). В колата били намерени множество вещи, като сред тях се намирали и заявените за откраднати вещи от дома на 60- годишната жена. Обвиняемите Никола К. и Красимир К. са многократно осъждани за престъпления от общ характер, повечето от които са такива против собствеността. Същите са изтърпели ефективни наказания лишаване от свобода, като преди година са освободени от затвора.\nСрещу Никола К. има неприключило досъдебно производство за кражба в Четвърто РУ на МВР – Бургас, а срещу Красимир К. се води производство за кражба в ОД на МВР – Русе. Работата по разследването продължава под надзора на Районна прокуратура – Стара Загора, като се изяснява съпричастността на обвиняемите към множество извършени домови кражби на територията на цялата страна.\nНа 23 октомври 2016 г. от наблюдаващия прокурор е било внесено искане до Районен съд – Стара Загора за вземане мярка за неотклонение „задържане под стража” на двамата обвиняеми. На същата дата с определение съдът взел постоянна мярка „задържане под стража” на Никола К. и Красимир К. Районен съд – Стара Загора е преценил, че от събраните по делото доказателства може да се направи обосновано предположение, че Никола К. и Красимир К. са извършили престъплението, за което са привлечени като обвиняеми и съществува реална опасност да се укрият или да извършат друго престъпление, съобщава пресцентъра на Апелативна прокуратура-Пловдив. За укрепване на имунната система вижте ТУК\nНа 25 години и с 19 присъди отново задържан в дома на майка си в Стара Загора\nЧерни и цветни метали спокойно се "придвижват" в ремаркета на три коли посред бял ден\nОткраднаха цигари от хранителен магазин в старозагорско село\nОкрадоха складови помещения в Стара Загора\nПГЕТ "Георги Раковски" в Стара Загора и „Мини Марица-изток” днес подписаха…


Базоцелуларен карцином – Лекар.БГ\nНачало>Tag: Базоцелуларен карцином\nАрхиви с етикети: Базоцелуларен карцином\nМарта Савова 18.10.2016 Болести, Наука 0\nЩо е то хемангиом? Каква е причината за появата му и как да се премахне безопасно. Лечение с медикаменти, хирургични методи, с лазер, с течен азот. Кои органи могат да бъдат засегнати. Злокачествени заболявания, които имат сходство с хемангиом Хемангиом е доброкачествен съдов тумор, който се развива поради вродена аномалия на кръвоносни съдове. Неприятният хемангиом може да се оформи във …


Русия обозначи стратегическите си цели в Африка - Поглед Инфо\nГеорги Вацов 14328\nНамираш се в: Начало » Свят » Русия обозначи стратегическите си цели в Африка\nРусия обозначи стратегическите си цели в Африка\n27.10.2019, 05:42 Пьотр Акопов 4264\n/Поглед.инфо/ От Парада на Победата през 2005 година Русия не е приемала толкова много държавни глави едновременно - в Сочи се проведе първата среща на високо равнище “Русия-Африка” с участието на над 40 държавни ръководители на африкански държави. Такъв брой изтъкнати гости предполага, че в Африка отдават особено значение на завръщането на Русия на този континент. Но Москва също има дългосрочни интереси там.\nОт 55 държави от Африканския съюз 43 са представени на най-високо ниво, други 11 са изпратили министри или посланици. Сред пристигналите в Сочи има глави на най-големите африкански държави - Южна Африка, Нигерия, Демократична република Конго и Етиопия. Има лидери на държави, с които близките отношения имат повече от половин век история, и има държавни глави, чиито лидери никога не са посещавали нито СССР, нито Русия (например Малави и Демократична република Конго, бивш Заир). Един от гостите, президентът на Република Конго Денис Сасу Нгесо, си спомня Леонид Брежнев, с когото подписва споразумение за приятелство и сътрудничество през 1981 година.\nИменно началото на 80-те е пикът на руското влияние в Африка, което рухва през 90-те и започна постепенно да се възстановява през първото десетилетие на века. Но сериозно Русия обръща внимание на Африка едва през последните години. А настоящата среща на високо равнище означава, че този интерес е стратегически и Москва се завръща сериозно и за дълго на Черния континент. Именно към Черна Африка, тоест до тази, намираща се южно от Сахара, защото нашите връзки със страните от арабска, средиземноморска Северна Африка могат да се разглеждат отделно.\nЕгипет, Алжир, Либия, Тунис и Мароко (Судан също може да се причисли към тях, въпреки че има своите специфики) - тези страни винаги са представлявали лъвския дял от търговията ни с Африка, а отношенията с тях не падат до нулата дори в най-кризисните ни години. И въпреки че настоящата среща на високо равнище да е организирана под патронажа на президента на Египет Абдел Фатах ас Сиси, това се дължи на факта, че Арабската република в момента води асоциацията за континентална интеграция - Африканският съюз. Египет, подобно на Судан, се предлага на Русия като врата към Африка. Но защо изобщо ѝ е Черният континент на Русия? Най-малкото защото Африка е най-перспективният от гледна точка на икономическия ръст континент.\nСега там живеят повече от милиард души, но в средносрочен план този брой ще се удвои. Основният проблем на Африка е вътрешната политическа нестабилност на много държави и конфликтите между тях. Границите са произволно начертани от европейските колониалисти, наблюдава се отсъствието на традиции на държавничество сред повечето народи, както и междуетнически, племенни и междурелигиозни противоречия - всичко това влияе върху стабилността и развитието на повечето страни на континента. Намесата на външни сили също играе роля: западните сили често организират преврати и дори сега военната намеса на Франция в делата на западноафриканските страни е нещо обичайно.\nНо всичко се променя - и Африка има голям потенциал за растеж. Следователно и да стане важен икономически партньор на Русия. Нашият износ, нашите технологии, нашите специалисти и инфраструктурни проекти могат да донесат десетки милиарди долари в страната. Сегашният оборот от 20 милиарда (половината от които се пада на петте страни от Северна Африка) е дреболия в сравнение с това, което търговията и сътрудничеството с Африка могат да дадат на Русия.\nНо за завръщането на Черния континент тепърва трябва да се борим. Конкуренцията сега изобщо не е такава, каквато е била през 60-те години, когато СССР навлиза в Африка южно от Сахара. Тогава Москва е възприета от новопостигналите независимостта си страни като лъч светлина. Те искат да сътрудничат с нас, тъй като трябва да отслабят зависимостта си от бившите колониалисти и защото СССР се противопоставя не само на империализма и неоколониализма в Африка, но и е последователен противник на Запада и капитализма на световната сцена като цяло, а това е алтернативна социално-икономическа система.\nСимпатиите на африканските елити към СССР са породени от търсенето им на некапиталистически модел за развитие на собствените страни. Дори африканците, възпитани във френски университети, са пропити със социалистически дух. Икономическата помощ на СССР, разбира се, играе роля, но със сигурност не повече от идеологическите симпатии на африканците към страната на победилия социализъм.\nВ същото време СССР не налага своя модел и всички успехи и неуспехи на африканските социалисти са свързани с личната им способност да ръководят своите страни и идеята за начините за изграждане на социализъм. Военната помощ, предоставяна от Съветския съюз, също е много важна както за онези, които вече са се освободили от колониалните връзки, така и за тези, които все още водят партизанска война. Това не е забравено. Неслучайно сега в Сочи президентите на Намибия и Южна Африка напомниха точно за това.\nКрахът на африканския социализъм е следствие от кризата на социалистическата система като цяло и разпадането на СССР. По това време страната ни почти напусна Черна Африка. А другите дойдоха: към бившите стопани Франция, Великобритания и САЩ (както и Италия, Испания, Португалия и Германия, макар и не навсякъде) бяха добавени Индия, Япония, Южна Корея, Турция, страните от Персийския залив и Бразилия.\nИ, разбира се, Китай. Именно той стана основният инвеститор и партньор на повечето африкански страни. През 60-те Пекин навлиза в Африка като идеологически съюзник. През цялото време Мао подчертава, че Поднебесната империя и Африка принадлежат към един и същи свят - светът на потиснатите, че те са против империалистите (включително съветските неоимпериалисти). Но от 90-те години Китай започва нов етап в развитието на Черния континент. Китайците започват да инвестират, да купуват суровини, да изграждат инфраструктура и отдавна са надминали както САЩ, така и всички европейски страни по отношение на търговията (единствено общата търговия на Европейски съюз е по-висока в Африка - 300 милиарда срещу 150 на Китай). Китай е първият сред неевропейските страни, които проведоха срещи на високо равнище, подобно на настоящата в Сочи - от 2000 г. насам са преминали седем.\nЯсно е, че Русия няма китайските финансови възможности. Но тя има нещо, с което другите кандидати за африканския пазар не могат да се похвалят. Японците и южнокорейците имат технологии, саудитците и катарците имат пари, французите и американците имат военно присъствие. Ислямът обединява турците и половината от Африка, а негърското минало на по-голямата част от населението ги обединява с бразилците.\nНо може би именно руснаците са най-възприемани като онези, които са в състояние да помогнат за решаването на комплекс от различни проблеми. Русия може едновременно да доставя оръжие, да развива енергетиката, да изследва земните недра и да обучава кадри. И не трябва да се свързва с колониалното минало.\nРуснаците не се страхуват от трудности. Достатъчно е да се каже, че много пилоти от Русия и бившия СССР летят в небето на Африка и летят там, където никой немски или френски летец няма да рискува живота му.\nПо отношение на нас за африканците съветското наследство играе голяма роля, но само по себе си не стига. Русия трябва да обучава повече специалисти. Нашите технически университети могат да приемат африкански студенти точно в тези специалности, които са необходими на континента. Нашите компании могат драстично да разширят присъствието си в Африка. Нашето военно-техническо сътрудничество също има голям потенциал, както и помощта в работата по организирането на вътрешната сигурност. Африка е интересна и за родното земеделие, особено що се отнася до износа на пшеница.\nЕ, за руския енергиен сектор Африка като цяло е рог на изобилието. Защото на континента има огромен недостиг на енергийни мощности. Всяка година той само ще се увеличава, защото и раждаемостта, и урбанизацията в Африка ще придобият скорост. Тъй като ролята ѝ в световното производство ще се увеличава, именно тук с времето ще се появи основната фабрика на цялата планета. Разбира се, ще трябва да се води трудна битка за място под африканското слънце. И би било много разочароващо, ако не използваме нашите много изгодни позиции, за да се върнем на Черния континент.


Приключи сагата с Тодор Неделев\nБотев (Пловдив) и Тодор Неделев сложиха успешен край на преговорите. Лидерът на „канарчетата“ подписа нов договор за две години с опция за удължаване с още една. „Жълто-черният“ любимец ще получава заплата от 20 000 евро на месец.\nНационалът има зад гърба си 257 мача за пловдивчани, като в тях отбеляза 80 гола. Той е юноша на клуба и преди 10 години подписа първия си професионален договор. През цялата си кариера Неделев игра само за Ботев, с изключение на две години, в които бе част от германския Майнц.\nВ същото време Ботев привлече и нов вратар. Това е Хидайет Ханкич, който е на 27 години и за последно бе част от румънския Ботошани.\nМоци ще спасява Пламен Илиев от конфликта в Румъния


„Изследователят” от Катрин Ръндъл – Книжни Криле\nПубликувано на януари 29, 2020 от knijnikrile\n„Изследователят” от Катрин Ръндъл\nСлед няколко прелестни картинни книжки за деца, ето че от изд. „Таралеж” дойде и едно прекрасно предложение за по-пораснали читатели, което спокойно може да спечели и техните родители. „Изследователят” на Катрин Ръндъл е съвременен младежки приключенски роман, съчетал вълнуващото с истински важното. Четири деца ще се сблъскат с предизвикателствата на природата и ще водят тежка борба за оцеляване в екзотични и диви кътчета, но освен авантюрите и интригите, романът съдържа познавателен елемент и редица важни послания – както морални, така и екологични.\nФред, Кони, Лила и Макс се прибират в Англия от Манаус, когато малкият им самолет катастрофира. Дни наред четиримата бродят из необятната джунгла. Борят се с глада и хищниците, учат се да оцеляват, побеждават страховете си, докато един ден намират карта на древен град и дълбоко пазена тайна. Разказ за приключения, приятелство, ексцентричен изследовател, тайни и загадки, преплетен с истории от джунглата на Амазонка и изчезващите територии в зеленото сърце на планетата.\nЧели сме не една и две детски книги, в които деца се озовават някъде сред природата и са принудени да разчитат на собствените си сили и съобразителност, за да оцеляват. Но докато средностатистическите развлекателни романчета биха наблегнали на люлеене по лианите и натрапчиво пробутване на енциклопедични факти, които стоят като кръпки сред и позьорски хапливия диалог, Катрин Ръндъл разчита на нещо далеч по-добро.\nЕкшънът е вълнуващ, защото в него са намесени прекрасно изградени персонажи, чиято съдба не е безразлична на читателя. Опасностите и перипетиите не са самоцелен пълнеж, а служат като предпоставка за развитие на характерите и промени в динамични взаимоотношения между децата. Пътуването през джунглата е външните конфликти са съпроводени от пътуване към себе си, съзряване и себеосъзнаване. Но оцеляването и приятелството са единствените основни теми, застъпени в „Изследователят”. По адски умел начин Катрин Ръндъл въздейства на читателите си, карайки ги да разсъждават върху пагубното въздействие на човека върху природата, а романът й е едно от най-увлекателните и градивни четива за младежи, които са ми попадали от дълго време насам. А чудесните илюстрации само допълват това впечатление.\nТова е първата книга на Катрин Ръндъл, която чета и силно се надявам, че няма да е последната. Всъщност, изразих се грешно – знам, че няма да е последната, тъй като дори и в скоро време да не видим в превод друго нейно заглавие, то със сигурност ще грабна някое в оригинал. Но децата заслужават да имат достъп до повече такива истории, тъй че надеждата ми е по-скоро за още Катрин Ръндъл на български език.\nОще за книгата: https://www.vakon.bg/izsledovatelyat\nКатрин Ръндъл е родена през 1987 г. и е живяла в Лондон, Брюксел и Зимбабве. Носител е на множество награди за детска литература, между които Waterstones Children’s Book Prize и Boston Globe Horn Book Award. Днес тя е член на научното дружество за ренесансова литература към колежа „Ол Соулс“ в Оксфорд и признава, че обожава нощното катерене по покривите на стари сгради.\nPosted in За всички възрасти, Илюстровани книги, Младежка литература (Young Adult), Приключенски истории, Романи за децаС етикети Вакон, Детска литература, За всички възрасти, Изследователят, Катрин Ръндъл, Младежка литература, Образователни книжки, Приключенска, Ревю, Таралеж, илюстрации, роман\nPrevious Article „Танос печели“ от Дони Кейтс, Джеф Шоу, Антонио Фабела\nNext Article „Приключенията на Лиско по море” от Борис Априлов, с илюстрации от Мира Мирославова\n2 thoughts on “„Изследователят” от Катрин Ръндъл”\nPingback: „Добрите крадци” от Катрин Ръндъл – Книжни Криле